SUN พุ่งแรง 10% โบรกมองกำไรปกติ Q2 โต 49 ลบ. ลุ้นปันผล 0.05 บ.
SUN พุ่งแรง 10% โบรกมองผลงานไตรมาส 2/64 โตเด่น ประเมินกำไรปกติแตะ 49 ลบ. คาดการณ์ปันผล 0.05 บาท อีกทั้งมีแนวโน้มทำกำไรอีกในครึ่งปีหลัง
7 ส.ค. 2564

ผู้สื่อข่าวรายงานว่าวันนี้ (6 ส.ค.2564) ราคาหุ้นบริษัท ซันสวีท จำกัด (มหาชน) หรือ SUN ณ เวลา 10.55 น. อยู่ที่ระดับ 9.95 บาท เพิ่มขึ้น 0.90 บาท หรือ 9.94% โดยทำจุดสูงสุดที่ 9.95 บาท และทำจุดต่ำสุดที่ 9.10 บาท ด้วยมูลค่าการซื้อขาย 296.94 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ (6 ส.ค. 2564) โดยคาดบริษัทรายงานผลการดำเนินงานไตรมาส 2/2564 ในวันนี้­ซึ่งทางฝ่ายวิจัยคาดกำไรปกติ (ไม่รวม FX hedging) อยู่ที่ระดับ 49 ล้านบาท ขยายตัวทั้งจากไตรมาสก่อนและจากงวดเดียวกันของปีก่อน
ทั้งนี้­คาดการณ์เงินปันผลระหว่างกาลที่ระดับ 0.05 บาท คิดเป็น Interim dividend yield ที่ 0.60% ยังคงมองเป็นหุ้นกลุ่มส่งออกที่ Valuation น่าสนใจ (ปี 2565 ค่า PE ต่ำ 20 เท่า) มีแนวโน้มทำกำไร (Earnings momentum) เชิงบวกรออยู่ในครึ่งปีหลัง และค่อนข้างปลอดความเสี่ยงจาก Covid-19 เนื่องจากมีสัดส่วนรายได้ที่อิงกับการใช้แรงงานคนมีอยู่เพียงแค่ 10% เท่านั้น อย่างไรก็ดีด้วยในระยะสั้นราคาขึ้นมาชนเป้าหมายของทางฝ่ายวิจัยที่ 9.10 บาทแล้ว โดยในเชิงกลยุทธ์สำหรับผู้ที่มีอยู่สามารถถือครองต่อได้ แต่ผู้ที่ต้องการเข้าสะสมใหม่แนะรอจังหวะที่ราคาอ่อนตัวน่าจะปลอดภัยกว่า
 